Əhməd Salahlı

Əhməd Musa oğlu Məmmədov (Salahlı) () — Azərbaycan teatr aktyoru, Azərbaycan SSR əməkdar artisti (1940).

 Həyatı 
Əhməd Məmmədov 1897-ci ildə Tiflisdə Şeytan-bazar məhəlləsində dəmirçi ailəsində anadan olub. O, üçsinifli məktəbdə oxumuş, təhsil aldığı müddətdə, 1911-ci ildən başlayaraq teatr sənətinə maraq göstərib. İlk vaxtlarda epizodik və sözsüz rollarda səhnəyə çıxan aktyor 1916-cı ildən başlayaraq sözlü və irihəcimli obrazlarda çıxışlar edib. 1922-ci ildə isə Tiflis Dövlət Türk Dram Teatrının truppasına qəbul edilib. 1930-cu ilədək burada çalışan aktyor Bakıya gələrək burada Bakı Türk İşçi Teatrının truppasına daxil olub.

Əhməd Salahlı 1932-ci ilin dekabr ayının 28-də Bakı Türk İşçi Teatrının kollektivi Gəncəyə gələrkən truppa ilə birlikdə buraya gəlib və səkkiz ildən artıq bu teatrın səhnəsində aktyor kimi çalışıb. O, 1941-ci ildə Böyük Vətən müharibəsi başlayanda Tiflis şəhərinə qayıdaraq yenidən Tiflis Dövlət Azərbaycan Teatrına gəlib. 1947-ci ildə bu teatr fəaliyyətini dayandırdığından o, yenidən Bakıya gələrək Adil İsgəndərovun dəvəti ilə Azərbaycan Dram Teatrının truppasına qəbul olunub.

Əhməd Salahlı həmçinin quruluşçu rejissor kimi də fəaliyyət göstərib. O, 1953-cü ilin aprelində Bakıda vəfat edib.

 Mükafatları 
 "Azərbaycan SSR əməkdar artisti" fəxri adı — 23 aprel 1940
 "Əmək igidliyinə görə" medalı — 22 iyul 1949

 İfa etdiyi əsas rollar 
Tiflis teatrında
 Tamaşa  Müəllif  Rol Ölülər  Cəlil Məmmədquluzadə  Şeyx Əhməd və İsgəndər İblis  Hüseyn Cavid  Arif və İblis Uçurum  Hüseyn Cavid  Əkrəm Şeyx Sənan  Hüseyn Cavid  Platon Topal Teymur  Hüseyn Cavid  Topal Teymur Knyaz  Hüseyn Cavid  Knyaz Sevil  Cəfər Cabbarlı  Balaş Vaqif  Səməd Vurğun  Vaqif Müfəttiş  Nikolay Qoqol  Osip İki yetirmə  Adolf D'Enneri və Kermon  De Ponti

Gəncə teatrında
 Tamaşa  Müəllif  Rol Babək  Əbil Yusifov  Babək Həyat  Mirzə İbrahimov  Akif Vaqif  Səməd Vurğun  Vaqif Bahar  Məmmədhüseyn Təhmasib  Qaya Toy  Sabit Rəhman  Dəmirçi Musa Otello  Uilyam Şekspir  Yaqo Günahsız müqəssirlər  Aleksandr Ostrovski  Murov Daş qonaq  Aleksandr Puşkin  Don Juan Müfəttiş  Nikolay Qoqol  Bələdiyyə rəisi Qaçaqlar  Fridrix Şiller  Karl Moor

Azərbaycan Dram teatrında
 Tamaşa  Müəllif  Rol Vaqif  Səməd Vurğun  İbrahim xan Od içində  Ənvər Məmmədxanlı  Əli Boyaqçı Köhnə dudman  Əbdürrəhim bəy Haqverdiyev  Sadıq bəy Pəri cadu  Əbdürrəhim bəy Haqverdiyev  Niyaz Otello  Uilyam Şekspir  Baş Senator Amerikanın səsi  Boris Lavrenyov  Brested Türkiyədə  Nazim Hikmət  Əhməd

 İstinadlar 

 Ədəbiyyat 



Kateqoriya:Azərbaycan aktyorları
Kateqoriya:Yasamal qəbiristanlığında dəfn olunanlar
Kateqoriya:SSRİ aktyorları
Kateqoriya:XX əsr aktyorları